als_Latn dik_Latn sag_Latn
Një imazh i ri i publikuar në faqen Nowhereelse shfaq një bateri 1.810 mAh që duhet të përdoret nga Apple për iPhone 6 me ekran 4,7 inch. Nëse lajmi do të konfirmohet, do të bëhet fjalë për një përmirësim në krahasim me baterinë aktuale 1.560 mAh të përdorur në iPhone 5s.
Megjithatë, Apple mund të gjejë edhe zgjidhje të tjera për të përmirësuar autonominë e pajisjes, duke përdorur një ekran me konsum më të ulët, duke përdorur sistemin iOS dhe pjesë të tjera që kërkojnë më pak energji. Por jemi akoma në fushën e hipotezave dhe shpresa e vetme është që Apple të arrijë të zgjidhë një prej problemeve kryesore të iPhone.
Fotoja e dytë ka të bëjë me kamerën, dhe këto lajmet janë akoma më pozitive. Në këtë rast flitet për një sensor Exmor IMX220 të Sony me 13 megapixel, një hap përpara në krahasim me iPhone 5s (8 megapixel, 1/3.2″). Ky sensor 1/2.3” është në gjëndje të regjistrojë video 1080p.
als_Latn als_Latn als_Latn